Chrám svätých apoštolov Petra a Pavla (Minsk)

Chrám svätých apoštolov Petra a Pavla (biel. Сабор Святых апосталаў Пятра і Паўла) je pravoslávny chrám v bieloruskom meste Minsk. História Chrám sa staval v rokoch 1612 až 1620 ako chrám mužského pravoslávneho kláštora v Minsku. Postavený je v barokovom architektonickom štýle. Neskôr bol obnovený a rekonštruovaný z darov imperátorky Kataríny II. a na jej počesť bol v roku 1795 zasvätený sv. Kataríne. Potom sa stal katedrálnym chrámom Minska. V roku 1933 bol komunistami zatvorený. Bohoslužby sa opäť konali počas nemeckej správy v rokoch 1941 až 1944. Po vojne bol cirkvi opäť odobratý a premenený na múzeum literatúry a umenia. Súčasnosť V roku 1991 sa v chráme opäť konajú pravoslávne bohoslužby a bol pravoslávnej cirkvi vrátený. Chrám bol vyhlásený za pamätník architektúry republikového významu. Pri chráme existujú dve spoločenstvá. Prvé nesie názov na počesť troch vilenských mučeníkov (založené v roku 1992). Druhým je bratstvo študentov - medikov na počesť Sv. Nikolaja Divotvorcu. Galéria Iné projekty Commons ponúka multimediálne súbory na tému Chrám svätých apoštolov Petra a Pavla (Minsk)